38 



A virágos növényeket Dr. Borbás Viiicze egyetemi m. és főreál- 

 iskolai r. tanár Budapesten. 



Összeállitásomnak a lelkiismeretes s buzgó munka daczára, melylyel 

 többen dolgoztunk rajta, sem tulajdonithatunk teljes tökéletességet. Hiszen 

 a főváros környékén, ahol annyi, kizárólagosan növénytannal foglalkozó, 

 nagynevű ember gyűjtött az évek hosszú során át, még mindig akad 

 egy-egy eddig fel nem emiitett faj, mely kikerülte a vizsgálók figyelmét. 

 Bizonyára nálunk is lesz még több, itt fel nem sorolt növény. Erre 

 vonatkozólag idézem Dr. Borbás szavait (Budapest növényzete 20. 1.) 

 „Végre körül kellene fűznöm a magyar főváros flóráját Pestmegye neve- 

 zetesebb füvészi pontjai által. Ezek fölött a magyar főváros hasonlit- 

 hatatlanul fölötte áll változatos tenyészett viszonyai következtében. Buda- 

 pest flórájának ezen kimagaslása onnan is ered, mert a többi helyek 

 növényzete úgy kikutatva, mint a fővárosé, nincs". 



Különben egy vidék növényzetének tökéletes feldolgozására négy 

 esztendő nem is elégséges. Hogy az eddig begyűjtött anyag feldolgozását 

 mégis közreadom, teszem ezt ama reményben, hogy mások vagy magam 

 ezen az alapon tovább építhetünk s idővel sikerül egy tökéletesebb név 

 sort összeállitani. Főképen pedig az lebegett előttem, hogy Kecskeméten 

 három középiskolának tudományra törekvő ifjúsága veheti a növények 

 névsorát alapul kutatásaiban s a gyűjtött anyag elrendezésében. 



1891. szeptembertől 1896. június végéig, összesen 121 kirándulásban 

 a következő helyeken gyűjtöttem: Nyirerdő (36-szor), Talfája (20), Kisfái 

 (1), a vasút mente és a műkert környéke (13), a Széktó körül (5), Csa- 

 lános, Ballószög és Matkószél (9), Szikra (7), Bugacz és Monostor (4), 

 Ágasegyháza (3), Kerekegyháza (1), Felső-Pusztaszer (1), Nagy-Kőrös (21). 

 Közelünkben legszebb gyűjtőhely a 8 km.-nyire fekvő Kis-Nyirerdö 

 s a folytatását képező Nagy-Nyir. Ide járnak leginkább a tanulók is 

 gyűjteni s épen ezért ezt kutattam át legtöbbször. A messzebb eső 

 helyeken, igy a Szikrában, meg Bugaczon egy kirándulás alkalmával 

 3 — 4 napot, sőt egy hetet is töltöttem, hogy behatóan gyűjthessek. 



F. -Pusztaszeren (Csongrádmegyében) a művelhető helyek jóformán 

 mind fel vannak törve s csak a legrosszabb részeket hagyták meg lege- 

 lőnek, így aztán, noha Kecskemét városának tulajdonát képezi csak 

 egyszer gyűjtöttem ott. Közvetetlen szomszédunknak Nagy-Körösnek 

 növényeit is felvettem. Ennyit tartottam szükségesnek megjegyezni arra 

 nézve, miként keletkezett és készült a jelen összeállítás. 



Ha a részletes felsorolásnál a lelőhelyeket elhagyjuk s egyszerűen 

 száraz névsort adunk az egész sokat vészit használhatóságából. Nehogy 

 azonban a sok termőhely felsorolásával a terjedelmet növeljem, ahol 

 szükségesnek mutatkozott, a következő rövidítéseket alkalmaztam; 



